Spørsmålet som ble stilt av Sentio på vegne av Nationen var: «Verdens helseorganisasjon advarer mot å spise for mye rødt kjøtt. Planlegger du å redusere inntaket av rødt kjøtt i 2020?».

I Oslo svarte 50 prosent av de spurte at de ønsket å kutte inntaket. På landsbygda var det 16 prosent som svarte det samme.

Forskjellige svar i by og bygd

Da avisen stilte samme spørsmål i 2018 svarte 41 prosent av Oslo-folk at de ville kutte rødt kjøtt, mens resultatet var 21 prosent på landsbygda.

Det har dermed vært en økning i antall personer i Oslo som ønsker å kutte i forbruket av rødt kjøtt, skriver Nationen.

Undersøkelsen ble gjennomført blant et representativt utvalg på 1.000 personer over 18 år i perioden 3.–7. desember.